এরপর মঈনুল আহসান সাবেরের লেখা ধারাবাহিক ‘পাথর সময়’-এ একটি চরিত্রে অভিনয়ের মাধ্যমে সালমান শাহ-এর অভিনয় জীবন শুরু হয়। ওই নাটকের কেন্দ্রীয় চরিত্রে তৌকির আহমেদ অভিনয় করলেও তাঁর চরিত্রটি যথেষ্ট গুরুত্বপূর্ণ ছিল। সেই সময়ে বিটিভিতে আকাশ ছোয়াঁ নামক একটি নাটকেও তিনি অভিনয় করেন। তারপরে তিনি আরও বেশ কয়েকটি নাটকে অভিনয় করেন। এগুলো হলো দেয়াল (১৯৮৫), সব পাখি ঘরে ফিরে (১৯৮৫), সৈকতে সারস (১৯৮৮), পাথর সময় (১৯৯০), ইতিকথা (১৯৯৪), নয়ন (১৯৯৫) এবং স্বপ্নের পৃথিবী (১৯৯৬)। এর মাঝে বেশ কয়েকটি নাটক ইউটউবেও পাওয়া যায়। এছাড়া বেশ কিছু বিজ্ঞাপনচিত্রেও অভিনয় করেন তিনি।